als_Latn dik_Latn sag_Latn
Sipas ekspertëve zgjidhja e krizës politike mund të bëhet vetëm përmes qeverisë teknike
Kriza politike në vend po mundohet të plasohet në rrafshin e marrëdhënieve ndëretnike. Ky është qëndrimi profesorit MersimMaksuti i cili thotë se kjo bëhet me qëllim të ikjes nga përgjegjësia. Zgjidhjen e krizës politike,Maksuti e sheh në formimin e Qeverisë teknike, e cila do të pasonte kërkimin e përgjegjësisë nga personat e zhytur në korrupsion.
“Po dëshirohet që ky konflikt nga qarqe të ndryshme nga brenda dhe jashtë Maqedonisë të bartet në rrafshin ndëretnik, si konflikt mes maqedonasve dhe shqiptarëve, gjë që nuk e shoh si të mundshëm dhe real. E gjithë kjo bëhet që t’i iket problemit real, pra të ikin nga përgjegjësia strukturat e korruptuara të këtij shteti. Zgjidhja politike do të arrihet përmes formimit të qeverisë teknike, e cila do të përgatiste vendin për zgjedhje të lira dhe demokratike, për një proces të mirëfilltë demokratik zgjedhorë”, tha Mersim Maksuti, Profesor.
Maksuti shtoi se Maqedonia nuk funksionon si shtet juridik dhe se Prokuroria dhe gjykatat kanë humbur besueshmërinë nga qytetarë. Sipas Maksutit, fyerjet e dëgjuara në përgjime për shqiptarët dhe romët, janë bazë për padi penale.
“Ajo ushtron funksionin e saj në mënyrë selektive dhe duket hapur se është dorë e zgjatur e pushtetit aktual, e cila nuk mbron interesin e përgjithshëm, por mbron vetëm interesin e garniturës se caktuar të pushtetit. Gjykatat për fat të keq kanë humbur besimin dhe kredibilitetin në marrjen e vendimeve. Të gjitha këto urrejtje dhe fyerje të dëgjuara përmes përgjimeve, përbëjnë edhe bazë për përngjitjen e procedurës penale ndaj tyre”, u shpreh Mersim Maksuti, Profesor.
Maksuti shtoi se pas formimit të qeverisë teknike dhe organizimit të zgjedhjeve demokratike, individë të caktuar të cilët kanë qenë ndër vite të përfshirë në korrupsion, duhet të dalin para drejtësisë. Adrian Kerimi
als_Latn als_Latn als_Latn als_Latn als_Latn als_Latn